**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.** **39.024/23.05.2022**

**REFERAT DE APROBARE**

privind aprobarea proiectului „*Sistem de management al traficului în Municipiul Tîrgu Mureș - Etapa 2”,* și a cheltuielilor legate de acest proiect, în vederea finanțării acestuia în cadrul Programului Planul Național de Redresare și Reziliență, Pilonul IV – Coeziune socială și teritorială, Componenta C10 – Fondul Local, I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)

UAT Municipiul Târgu Mureș intenționează să depună în cadrul Planului Național de Redresare și Reziliență, *Pilonul IV – Coeziune socială și teritorială, Componenta 10 – Fondul Local, Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local*), aplicația de finanțare cu titlul ”*Sistem de management al traficului în Municipiul Tîrgu Mureș – Etapa 2*”.

 Potrivit prevederilor **Ghidului Solicitantului, investiția I.1.2**. permite achiziționarea de sisteme de transport inteligente (ITS) care se încadrează la **codul 076 - digitalizarea transportului urban.** Sunt eligibile următoarele intervenții de tip sisteme ITS (fără a fi limitativ): Dotarea și funcționarea centrului de control al traficului; Soluții de taxare, inclusiv „e-bilete” sau „e-ticketing”; Soluții de parcare inteligentă; Sisteme de avertizare privind adaptarea vitezei; Sisteme de avertizare si asistenta anti-coliziune pentru conducătorii de vehicule, inclusive tramvaie; Sisteme de siguranță pentru zona cu lucrări; Sistem de semafoare interconectate; Monitorizarea timpilor de călătorie și a vitezei; Sisteme de cântărire în mișcare; Semnal prioritar pentru circulația vehiculelor de urgență; Semnalizatoare cu mesaje dinamice; Planificator de călătorii pentru transportul public; Sisteme integrate de informare a călătorilor; Sisteme de informare a participanților la trafic.

 **Aplicația de finanțare prevede achiziționarea de sisteme de transport inteligente (ITS),** **la un cost** **maxim nerambursabil de 1.075.000 euro per proiect**, sumă în care se cuprinde și servicii de proiectare, achiziția de echipamente și lucrări pentru instalarea echipamentelor în teren conform prevederilor H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.

Valoarea maximă nerambursabilă a investitiei „*Sistem de management al traficului în Municipiul Tîrgu Mureș – Etapa 2”*, este în cuantum de 6*.297.363,98 lei TVA inclus*, din care *5.291.902,50 lei fără TVA* reprezintă cheltuieli eligibile asigurate din Planul Național de Redresare și Reziliență, și la care se adaugă *TVA aferent cheltuielilor eligibile în valoare de 1.005.461,48 lei,* cheltuieli asigurate din bugetul de stat.

Valoarea totală a proiectului este de 12.887.628,60 lei TVA inclus. Aceasta include și achiziția ce va fi organizată centralizat de către Ministerul Dezvoltării, Lucrărilor Publice și Administrației*- Valoarea stațiilor de încărcare pentru vehicule electrice este de 5.538.037,50 lei fără TVA/ 6.590.264,63 lei cu TVA.*

|  |
| --- |
| *Sistem de management al traficului în Municipiul Tîrgu Mureș - Etapa 2”* |
| **VALOARE INVESTIȚIE**  | **VALOARE STATII MDLPA (45 STATII INCĂRCARE)** | **VALOAREA TOTALĂ A PROIECTULUI** |
| **VALOARE**  | **lei** | **euro** | **VALOARE** | **lei** | **euro** | **VALOARE** | **lei** | **euro** |
| **fără TVA** | **5.291.902,50** | **1.075.000,00** | fără TVA | 5.538.037,50 | 1.125.000,00 | **fără TVA** | **10.829.940,00** | **2.200.000,00** |
| **TVA** | **1.005.461,48** | **204.250,00** | TVA | 1.052.227,13 | 213.750,00 | **TVA** | **2.057.688,60** | **418.000,00** |
| **TVA inclus** | **6.297.363,98** | **1.279.250,00** | TVA inclus | 6.590.264,63 | 1.338.750,00 | **TVA inclus** | **12.887.628,60** | **2.618.000,00** |
| *Curs Inforeuro aferent lunii mai 2021: 1 euro= 4,9227 lei* |

În cazul proiectelor depuse în cadrul acestei componente, valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – Ministerul Dezvoltării, Lucrărilor Publice și Administrației, în conformitate cu legislația în vigoare.

Potrivit prevederilor Ghidului Solicitantului, Secțiunea 4.2. Anexele cererii de finanțare, solicitate la depunere, unul din documentele obligatorii anexă la aplicația de finanțare este reprezentat de Hotărârea de aprobare a proiectului și a cheltuielilor legate de proiect.

Având în vedere faptul că Ordinul pentru aprobarea Ghidului specific – Condiții de accesare a fondurilor europene aferente PNRR /2022/C10-Fondul Local a apărut în Monitorul Oficial al României în data de 10.05.2022 și faptul că abordarea este de tip necompetitiv, cu termen limită de depunere a cererilor de finanțare, pe principiul primul venit, primul servit precum și interesul crescut al beneficiarilor pentru acest program și bugetul limitat al programului considerăm necesară aprobarea în regim de urgență a materialului prezentat.

Față de cele arătate mai sus, propunem spre dezbatere și aprobare Consiliului Local Târgu Mureș, proiectul de hotărâre *,,Sistem de management al traficului în Municipiul Tîrgu Mureș - Etapa 2”,* și a cheltuielilor legate de acest proiect, în vederea finanțării acestuia în cadrul Programului Planul Național de Redresare și Reziliență, Pilonul IV – Coeziune socială și teritorială, Componenta C10 – Fondul Local, I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local).

 **ADP, DPFIRURPL, SPFI,**

 **Director Director Executiv Șef Serviciu**

 **Moldovan Florian Costașuc Irma Ijac Dana**

 **Direcția Tehnică,**

 **Director executiv**

 **Racz Ernest Lucian**

**AVIZAT favorabil:**

**Direcția economică**

**Director executiv**

**ec. Crăciun Ioan-Florin**

**Direcția juridică, Contencios Administrativ și Administrație Publică Locală**

**Director executiv**

**Buculei Dianora Monica**

 *Întocmit: Inspector*

 *Gainar Andrada-Ioana*

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

privind aprobarea proiectului „*Sistem de management al traficului în Municipiul Tîrgu Mureș - Etapa 2*”, și a cheltuielilor legate de acest proiect, în vederea finanțării acestuia în cadrul Programului Planul Național de Redresare și Reziliență, Pilonul IV – Coeziune socială și teritorială, Componenta C10 – Fondul Local, I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)

 ***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr. 39.024 din data de 23.05.2022 inițiat de Primar prin Direcția D.P.F.I.R.U.R.P.L, Serviciul S.P.F.I., privind aprobarea proiectului ”*Sistem de management al traficului în Municipiul Tîrgu Mureș - Etapa 2”,* și a cheltuielilor legate de acest proiect, în vederea finanțării acestuia în cadrul Programului Planul Național de Redresare și Reziliență, Pilonul IV – Coeziune socială și teritorială, Componenta C10 – Fondul Local, I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local).

Avizele favorabile ale direcțiilor de specialitate din cadrul instituției

**În conformitate cu prevederile :**

Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;

Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;

Ordinului nr. 999/10.05.2022 al ministrului Dezvoltării, Lucrărilor Publice și Administrației pentru aprobarea Ghidului specific - Condiții de accesare a fondurilor europene aferente Planului național de redresare și reziliență. În cadrul apelurilor de proiecte PNRR/2022/C10, componenta 10- Fondul local

**În temeiul** art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

 **H o t ă r ă ş t e :**

**Art. 1.** Se aprobă proiectul „*Sistem de management al traficului în Municipiul Tîrgu Mureș - Etapa 2”*în vederea finanțării acestuia în cadrul Programului Planul Național de Redresare și Reziliență, Pilonul IV – Coeziune socială și teritorială, Componenta C10 – Fondul Local, I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local).

**Art. 2.** Se aprobă Nota de fundamentare a investiției (Anexa 1), precum și Descrierea sumară a investiției (Anexa 2).

**Art. 3. (1)** Se aprobă valoarea totală a proiectului *„Sistem de management al traficului în Municipiul Tîrgu Mureș - Etapa 2”*care include și achiziția ce va fi organizată centralizat de către Ministerul Dezvoltării, Lucrărilor Publice și Administrației, după cum urmează:

* Valoarea investiției *„Sistem de management al traficului în Municipiul Tîrgu Mureș - Etapa 2”,* a cheltuielilor legate de acest proiect este de 5.291.902,50 lei fără TVA / 6.297.363,98 lei cu TVA;
* Valoarea stațiilor de încărcare pentru vehicule electrice este de 5.538.037,50 lei fără TVA/ 6.590.264,63 lei cu TVA;
* Valoarea totală a proiectului *„Sistem de management al traficului în Municipiul Tîrgu Mureș - Etapa 2”,* a cheltuielilor legate de acest proiect este 10.829.940,00 lei fără TVA / 12.887.628,60 lei cu TVA.

**(2)** Valoarea TVA aferentă cheltuielilor eligibile pentru investiția *„Sistem de management al traficului în Municipiul Tîrgu Mureș - Etapa 2*” în valoare de 1.005.461,48 lei va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – Ministerul Dezvoltării, Lucrărilor Publice și Administrației, în conformitate cu legislația în vigoare.

**(3)** UAT Municipiul Târgu Mureș se obligă să asigure spații adecvate pentru amplasarea unui număr de 45 de stații de încărcare pentru vehicule electrice, care va presupune și posibilitatea de staționare a vehic

ulelor pe perioada încărcării, precum și toate activitățile și costurile necesare pentru punerea în funcțiune a stațiilor. Stațiile de încărcare vehicule electrice vor fi achiziționate centralizat la nivel național de către Ministerul Dezvoltării, Lucrărilor Publice și Administrației.

|  |
| --- |
| *Sistem de management al traficului în Municipiul Tîrgu Mureș - Etapa 2”* |
| **VALOARE INVESTIȚIE**  | **VALOARE STATII MDLPA (45 STATII INCĂRCARE)** | **VALOAREA TOTALĂ A PROIECTULUI** |
| **VALOARE**  | **lei** | **euro** | **VALOARE** | **lei** | **euro** | **VALOARE** | **lei** | **euro** |
| **fără TVA** | **5.291.902,50** | **1.075.000,00** | fără TVA | 5.538.037,50 | 1.125.000,00 | **fără TVA** | **10.829.940,00** | **2.200.000,00** |
| **TVA** | **1.005.461,48** | **204.250,00** | TVA | 1.052.227,13 | 213.750,00 | **TVA** | **2.057.688,60** | **418.000,00** |
| **TVA inclus** | **6.297.363,98** | **1.279.250,00** | TVA inclus | 6.590.264,63 | 1.338.750,00 | **TVA inclus** | **12.887.628,60** | **2.618.000,00** |
| *Curs Inforeuro aferent lunii mai 2021: 1 euro= 4,9227 lei* |

**Art. 4.** Se aprobă finanțarea din bugetul local a cheltuielilor neeligibile care asigură implementarea proiectului, în vederea realizării obiectivului de investiții „*Sistem de management al traficului în Municipiul Tîrgu Mureș - Etapa 2*”.

**Art. 5.** Se vor asigura toate resursele financiare necesare implementării proiectului în condițiile rambursării/decontării ulterioare a cheltuielilor din Planul Național de Redresare și Reziliență.

**Art.6.** Se împuternicește Dl. Soós Zoltán, Primarul Municipiului Târgu Mureș pentru îndeplinirea tuturor demersurilor legale în numele Municipiul Târgu Mureș, pentru depunerea și implementarea proiectului, inclusiv semnarea contractului de finanțare aferent.

 **Art. 7.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Economică, Direcţia Proiecte cu Finanţare Internaţională, Resurse Umane, Relaţii cu Publicul şi Logistică, Direcția Tehnică, Administrația Domeniului Public.

 **Art. 8.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 8.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcției Tehnice,

- Administrația Domeniului Public.

 **Viză de legalitate,**

 **Secretarul general al Municipiului Târgu Mureș**

**Bâta Anca**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**